**ЧРЕЗ**

**ПРЕДСЕДАТЕЛЯ**

**НА НАРОДНОТО СЪБРАНИЕ**

**ДО**

**МИНИСТЪРА НА ПРАВОСЪДИЕТО**

**Г-ЖА ЕКАТЕРИНА ЗАХАРИЕВА**

**В Ъ П Р О С**

**от проф. д-р Вили Лилков**

**народен представител от ПГ на Реформаторския блок**

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО: Процедури за работа по приложение на Закона за политическа и гражданска реабилитация на репресирани лица (ЗПГРРЛ).**

**УВАЖАЕМА ГОСПОЖО ЗАХАРИЕВА,**

Във връзка с , чл. 4, ал. 3 от Закона за политическа и гражданска реабилитация на репресирани лица, моля да ми отговорите **писмено** на следните въпроси, свързан с прилагането на този закон:

1. Моля, посочете от кои административни области в България са постъпилите искания (преписки)?
2. Кой заместник-министър на правосъдието е Председател на Централната комисия по чл. 4, ал. 3 от Закона за политическа и гражданска реабилитация на репресирани лица (ЗПГРРЛ)? Как Министърът на правосъдието упражнява контрол върху дейността на определения заместник-министър?
3. Централната комисия по чл. 4, ал. 3 от Закона за политическа и гражданска реабилитация на репресирани лица (ЗПГРРЛ) има ли собствена администрация и представители по общини, която подпомага дейността й? Моля, посочете брой на служителите и степен на образователно-квалификационна степен на всеки служител?
4. Колко струва издръжката на Централната комисия по чл. 4, ал. 3 от Закона за политическа и гражданска реабилитация на репресирани лица (ЗПГРРЛ) – за 2016г. и за всички години досега от създаването й?
5. Има ли публична информация за дейността на Централната комисия за политическа и гражданска реабилитация на репресирани лица – членове, брой постъпили искания/преписки, брой решения, резултати от решения и т.н.? Къде може да бъде намерена публична информация за дейността на Централната комисия?

**С уважение,**

**Проф. д-р Вили Лилков**